CELEX: 32017D0005
Language: sl
Date: 2017-01-26 00:00:00
Title: Sklep Evropske centralne banke (EU) 2017/468 z dne 26. januarja 2017 o spremembi Sklepa ECB/2010/10 o neizpolnjevanju zahtev za statistično poročanje (ECB/2017/5)

22.3.2017   
               
               
                  SL
               
               
                  Uradni list Evropske unije
               
               
                  L 77/1
               
            SKLEP EVROPSKE CENTRALNE BANKE (EU) 2017/468
      z dne 26. januarja 2017
      o spremembi Sklepa ECB/2010/10 o neizpolnjevanju zahtev za statistično poročanje (ECB/2017/5)
      SVET EVROPSKE CENTRALNE BANKE JE –
      ob upoštevanju Pogodbe o delovanju Evropske unije,
      ob upoštevanju Statuta Evropskega sistema centralnih bank in Evropske centralne banke ter zlasti členov 5.1 in 34.1 Statuta,
      ob upoštevanju Uredbe Sveta (ES) št. 2533/98 z dne 23. novembra 1998 o zbiranju statističnih informacij s strani Evropske centralne banke (1) in zlasti člena 7 Uredbe,
      ob upoštevanju Uredbe Sveta (ES) št. 2532/98 z dne 23. novembra 1998 o pooblastilih Evropske centralne banke za nalaganje sankcij (2) in zlasti člena 6(2) Uredbe,
      ob upoštevanju Uredbe Evropske centralne banke (ES) št. 2157/1999 z dne 23. septembra 1999 o pooblastilih Evropske centralne banke za nalaganje sankcij (ECB/1999/4) (3),
      ob upoštevanju naslednjega:
      
                  (1)
               
               
                  Izkazalo se je, da je postopek za zbiranje informacij o kršitvah in naložitev sankcij, določen v Sklepu ECB/2010/10 (4), učinkovit instrument pri obravnavanju primerov neizpolnjevanja zahtev za statistično poročanje, zato bi ga bilo treba razširiti na primere neizpolnjevanja, do katerih lahko pride v povezavi z Uredbo (EU) št. 1333/2014 Evropske centralne banke (ECB/2014/48) (5).
               
            
                  (2)
               
               
                  Pojasniti bi bilo treba obveznost poročevalskih enot, da odgovorijo na vprašanja Evropske centralne banke ali nacionalnih centralnih bank v zvezi z možnimi primeri neizpolnjevanja njihovih zahtev za poročanje.
               
            
                  (3)
               
               
                  Zato je treba Sklep ECB/2010/10 ustrezno spremeniti –
               
            SPREJEL NASLEDNJI SKLEP:
      Člen 1
      Spremembe
      Sklep ECB/2010/10 se spremeni:
      
                  1.
               
               
                  člen 1 se spremeni:
                  
                              (a)
                           
                           
                              točka 2 se nadomesti z naslednjim:
                              
                                          „2.
                                       
                                       
                                          ‚denarna finančna institucija‘ (MFI) ima enak pomen, kakor je opredeljen v točki (a) člena 1 Uredbe (EU) št. 1071/2013 Evropske centralne banke (ECB/2013/33) (*1); v povezavi z Uredbo (EU) št. 1333/2014 Evropske centralne banke (ECB/2014/48) (*2) se razlaga tako, da vključuje vse podružnice MFI, ki se nahajajo v Uniji in državah Efte, razen kadar je v kaki določbi navedene uredbe izrecno določeno drugače;
                                       
                                    
                        
                              (b)
                           
                           
                              točka 6 se nadomesti z naslednjim:
                              
                                          „6.
                                       
                                       
                                          ‚rok NCB‘ pomeni datum in uro, ki ju posamezna NCB določi za prejem podatkov od poročevalskih enot;“;
                                       
                                    
                        
                              (c)
                           
                           
                              vstavi se naslednja točka 10:
                              
                                          „10.
                                       
                                       
                                          ‚podružnica‘ pomeni poslovno enoto, ki je pravno odvisen del institucije in neposredno izvaja vse ali nekatere posle, ki so del dejavnosti institucije;“;
                                       
                                    
                        
                              (d)
                           
                           
                              vstavi se naslednja točka 11:
                              
                                          „11.
                                       
                                       
                                          ‚podružnica v Uniji in državah Efte‘ pomeni podružnico, ki se nahaja in je registrirana v državi članici Unije ali državi Efte.“;
                                       
                                    
                        
            
                  2.
               
               
                  člen 2 se spremeni:
                  
                              (a)
                           
                           
                              odstavek 1 se nadomesti z naslednjim:
                              „1.   ECB in NCB spremljajo, ali poročevalske enote izpolnjujejo zahtevane minimalne standarde za izpolnjevanje obveznosti poročanja, kakor so določeni v Prilogi IV k Uredbi (EU) št. 1071/2013 (ECB/2013/33), Prilogi II k Uredbi (EU) št. 1072/2013 (ECB/2013/34) (*3), Prilogi IV k Uredbi (EU) št. 1073/2013 (ECB/2013/38), Prilogi III k Uredbi (EU) št. 1074/2013 (ECB/2013/39), Prilogi III k Uredbi (EU) št. 1075/2013 (ECB/2013/40) in Prilogi IV k Uredbi (EU) št. 1333/2014 (ECB/2014/48). V primeru neizpolnjevanja lahko ECB in pristojna NCB skleneta izvesti fazo ocenjevanja in/ali uvesti postopek za ugotavljanje kršitev, kakor je navedeno v členu 3(1) in (2). Po izvedbi postopka za ugotavljanje kršitev lahko ECB naloži sankcije v skladu s členom 7 Uredbe (ES) št. 2533/98.
                           
                        
                              (b)
                           
                           
                              doda se naslednji odstavek 3:
                              „3.   Ta sklep ne posega v pooblastilo za naložitev sankcij, ki ga ima ECB v skladu s členom 7 Uredbe (ES) št. 2533/98.“;
                           
                        
            
                  3.
               
               
                  v členu 3(1) se točka (a) nadomesti z naslednjim:
                  
                              „(a)
                           
                           
                              lahko ECB ali pristojna NCB, kadar zabeleži neizpolnjevanje zahtev za poročanje, opozori zadevno poročevalsko enoto, tako da jo obvesti o značilnostih zabeleženega neizpolnjevanja, in ji priporoči, katere ukrepe naj sprejme, da bi se izognila ponavljanju neizpolnjevanja;“;
                           
                        
            
                  4.
               
               
                  v členu 4 se odstavek 2 nadomesti z naslednjim:
                  „2.   V primeru kršitev v zvezi s pravočasnostjo je resnost kršitve odvisna od števila delovnih dni ali ur zamude glede na rok ECB ali rok NCB.“;
               
            
                  5.
               
               
                  vstavi se naslednji člen 4a:
                  „Člen 4a
                  Odgovarjanje na vprašanja
                  Poročevalske enote odgovorijo na vprašanja v zvezi z možnimi primeri neizpolnjevanja zahtev za statistično poročanje v roku, ki ga določi ECB ali zadevna NCB.“
               
            Člen 2
      Začetek veljavnosti
      Ta sklep začne veljati 1. aprila 2017. V zvezi z zahtevami za dnevno poročanje se uporablja od referenčnega obdobja 31. marca 2017, v zvezi z zahtevami za mesečno in letno poročanje od referenčnega obdobja marca 2017, v zvezi z zahtevami za četrtletno poročanje pa od prvega četrtletja 2017.
      
         V Frankfurtu na Majni, 26. januarja 2017
         
            
               Predsednik ECB
            
            Mario DRAGHI
         
      
      
         (1)  UL L 318, 27.11.1998, str. 8.
      
         (2)  UL L 318, 27.11.1998, str. 4.
      
         (3)  UL L 264, 12.10.1999, str. 21.
      
         (4)  Sklep ECB/2010/10 Evropske centralne banke z dne 19. avgusta 2010 o neizpolnjevanju zahtev za statistično poročanje (UL L 226, 28.8.2010, str. 48).
      
         (5)  Uredba (EU) št. 1333/2014 Evropske centralne banke z dne 26. novembra 2014 o statistiki denarnih trgov (ECB/2014/48) (UL L 359, 16.12.2014, str. 97).
      
         (*1)  Uredba (EU) št. 1071/2013 Evropske centralne banke z dne 24. septembra 2013 o bilanci stanja sektorja denarnih finančnih institucij (ECB/2013/33) (UL L 297, 7.11.2013, str. 1).
      
         (*2)  Uredba (EU) št. 1333/2014 Evropske centralne banke z dne 26. novembra 2014 o statistiki denarnih trgov (ECB/2014/48) (UL L 359, 16.12.2014, str. 97).“;
      
         (*3)  Uredba (EU) št. 1072/2013 Evropske centralne banke z dne 24. septembra 2013 o statistiki obrestnih mer, ki jih uporabljajo denarne finančne institucije (ECB/2013/34) (UL L 297, 7.11.2013, str. 51).“;